Intant dal sest congrès des scuelis baschis (lis ikastolas), che si è davuelt ai 24 di Fevrâr a Donostia, al è stât fat bon a grande maiorance il progjet “Ikastola 2020” che al met sù une societât cooperative europeane par meti adun dutis lis ikastolas dal Paîs Basc. Cun di plui, il progjet al met ancje lis fondis par un model educatîf unitari in stât di promovi une culture basche moderne. I ponts di fonde di chest model a son la lenghe basche, viodude tant che part centrâl di un svilup plurilengâl, lis gnovis tecnologjiis e lis siencis. Intant dal congrès al è stât aprovât ancje il gnûf curriculum comun pai prossims cinc agns.
Font: EiTB, 25/01/09
fur_Latn fra_Latn